
És hová álljanak a pápaiak? Magyarországi zsidó homorérzékek 1868-1925

A zsidó humort általában önironikusnak és egységesnek ábrázolja a szakirodalom, azt feltételezi, hogy a zsidók saját magukból űznek gúnyt, az ilyen vicceket pedig minden zsidó érti. Dolgozatomban amellett próbálok érvelni, hogy ez a kép túlzottan leegyszerűsítő: a komikum dekódolásához nem elég zsidónak lenni, ismerni kell a sajátos kontextust, amint az önirónia sem magától értetődő jellegzetessége a zsidó humornak. Ennek alátámasztására egy vidéki kisváros, Pápa Pápai Purim című purimi élclapját, egy pápai keresztény lap humor rovatát, a fővárosi Borsszem Jankó és a cionista A Gólem vicceit elemeztem, amelyek közül csak a Borsszem Jankó humora felelt meg a hagyományos elképzelésnek. Kutatásom alapján úgy tűnik, hogy a zsidó humor a közönség identitásától, lakhelyétől függően változik, és néha jobban hasonlít a keresztény szomszédok humorérzékére, mint a többi zsidóéra.



